Γιώργος Ιωαννίδης

Ο Γιώργος Ιωαννίδης γνωστός ως  (Σέρρες, 4 Μαΐου 1988) είναι Έλληνας ποδοσφαιριστής που αγωνίζεται ως αμυντικός. Υπήρξε διεθνής με τις εθνικές Νέων και Ελπίδων και μέλος της ομάδας των Νέων που έφτασε το 2007 μέχρι τον τελικό του ευρωπαϊκού πρωταθλήματος Νέων.

 Καριέρα 
 Σε συλλογικό επίπεδο 
Αναδείχθηκε από τα τμήματα υποδομής του Ηρακλή Θεσσαλονίκης και το καλοκαίρι του 2006 προωθήθηκε στην επαγγελματική ομάδα. Στις 16 Δεκεμβρίου του ίδιου έτους πραγματοποίησε το ντεμπούτο του στην Α' Εθνική, στην εντός έδρας νίκη με 1-0 επί την Σκόντα Ξάνθης. Αν και ξεκίνησε ως επιθετικός, στη συνέχεια μετατοπίστηκε σε αμυντικές θέσεις. Το μοναδικό του τέρμα με τη φανέλα του Ηρακλή το σημείωσε στις 13 Νοεμβρίου του 2008, σε εκτός έδρας αγώνα του κυπέλλου Ελλάδας εναντίον της Καστοριάς στην παράταση και ήταν το νικητήριο.

Το καλοκαίρι του 2010 έμεινε ελεύθερος από την ομάδα της Θεσσαλονίκης και υπέγραψε στον Παναθηναϊκό.«Πρασίνισε» για τρία χρόνια ο Ιωαννίδης Δύο χρόνια αργότερα, το καλοκαίρι του 2012, του δόθηκε η άδεια να αναζητήσει νέα ομάδα, καθώς στον Παναθηναϊκό δεν είχε καταφέρει να κερδίσει θέση βασικού και ο χρόνος συμμετοχής του, ήταν ελάχιστος, έτσι στις 30 Αυγούστου, ανακοινώθηκε από τον ΟΦΗ, με τον οποίο υπέγραψε συμβόλαιο ενός έτους.Στον ΟΦΗ ο Ιωαννίδης! Την περίοδο 2013-14 αγωνίστηκε στον Λεβαδειακό.

Έπειτα από απουσία ενός έτους από τους αγωνιστικούς χώρους, τον Αύγουστο του 2015 επανήλθε στην ενεργό δράση υπογράφοντας συμβόλαιο συνεργασίας με τον Πανσερραϊκό.Υπέγραψε ο Ιωαννίδης στον Πανσερραϊκό, www.a-sports.gr

 Στις εθνικές ομάδες 
Υπήρξε διεθνής με την εθνική νέων το 2007 και ήταν βασικός σε όλους τους αγώνες της ομάδας, που έφτασε στον τελικό του ευρωπαϊκού πρωταθλήματος της ίδιας χρονιάς, όπου ηττήθηκε με 1-0 από την Ισπανία, καταλαμβάνοντας τελικά τη 2η θέση.sport-fm.gr, «Κακός δαίμονας» (27-07-2007) Ο ίδιος ήταν μέσα στην καλύτερη 11άδα της διοργάνωσης που ανέδειξε η UEFA.Spain savour double delight (αγγλικά) Από το 2008 έως το 2010 που είχε δικαίωμα συμμετοχής, αγωνίστηκε με την εθνική Ελπίδων 12 φορές, σημειώνοντας και ένα γκολ.

 Παραπομπές 

 Πηγές - Εξωτερικοί σύνδεσμοι 

 Προφίλ στο transfermarkt.co.uk
 Προφίλ στο soccerway.com 
 Προφίλ στο guardian.touch-line.com
 Στατιστικά καριέρας στο insports.gr

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Παναθηναϊκού
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Λεβαδειακού
Κατηγορία:Ποδοσφαιριστές Πανσερραϊκού